OpenLLM-France/wikimedia huggingface dataset:
# Gimnàstica estètica

La gimnàstica estètica de grup és un esport majoritàriament femení que consisteix a seguir una melodia que representa una temàtica a partir de moviments corporals. L'objectiu és formar una història a través de la música i els moviments de les gimnastes. Aquesta modalitat, originaria dels països nòrdics, especialment Finlandia i Suecia al segle xviii, va impulsar-se en la dècada de 1950, però continua sense ser un esport gaire conegut i encara no ha estat reconegut com a esport olímpic.
Aquesta disciplina és coneguda internacionalment com a Aesthetic group gymnastics (AGG). La característica principal de la gimnàstica estètica és aconseguir la naturalitat dels moviments mitjançant la velocitat, el dinamisme i l'amplitud. A més s'han de realitzar una sèrie d'elements obligatoris com: ones, salts, equilibris, girs, elevacions... A diferència de la gimnàstica rítmica, en l'estètica no s'utilitzen aparells i es practica en grup d'entre 6 a 14 gimnastes. És una modalitat que requereix força, velocitat, coordinació i flexibilitat. A part de les qualitats físiques, que són molt importants, les gimnastes també busquen l'art a través de l'expressió, la música i els moviments i busca la major igualtat entre les components del conjunt. També es valora la innovació en el disseny dels mallots, el maquillatge i els accessoris pel cabell.
Cal destacar que actualment hi ha una Categoria Mixta on participen conjunts formats per homes i dones.
En aquesta modalitat es pot començar a competir des dels 8 anys i no té límit d'edat. Malgrat això, s'ha de treballar bé el cos per evitar lesions. Està caracteritzada per ser una dansa amb moviments corporals en què, bàsicament, el centre del cos és la cintura la qual es reflecteix en la resta del cos. Molts col·legis, a primària, comencen a practicar aquest esport, ja que els permet treballar molt bé l'equilibri, la flexibilitat, la coordinació i l'expressió corporal.

## Competició

La competició de la Gimnàstica estètica de grup consisteix en el fet que cada equip, afiliat a la Federació Internacional, representi el seu ball davant dels jurats per a què el puntuïn. La majoria d'equips són clubs que entrenen moltes hores diàries, i que s'hi volen dedicar. Actualment, ha augmentat el nombre de col·legis que practica aquest esport per, després, poder competir.
Les categories estan formades per:
* de 6 a 12 gimnastes en la categoria Sènior,
* de 6 a 12 gimnastes en la categoria Júnior,
* de 6 a 14 gimnastes en les categories infantils.

## Referències

* ↑ E. Conesa, F. Mª. Martínez Gallego «The Aesthetic group gymnastics, a new model of competition» (en castellà). SPORT TK-Revista EuroAmericana de Ciencias del Deporte, 4, 2, 2015, pàg. 41–46. DOI: http://dx.doi.org/10.6018/242931.
* ↑ «Age categories» (en anglès). IFAGG. Arxivat de l'original el 29 de setembre 2020. [Consulta: 5 abril 2020].

## Enllaços externs

* Associació Espanyola de Gimnàstica Estètica
* Gimnasia estética de grupo: su aplicación en educación primaria
* International Federation of Aesthetic Group Gymnastics
# Zoárd Geőcze

Zoárd Geőcze (Budapest, 23 d'agost de 1873 - Budapest, 26 de novembre de 1916) va ser un matemàtic hongarès.

## Vida i obra

Geőcze era fill d'un professor de l'Acadèmia Militar de Budapest, quan el regne d'Hongria començava a gaudir d'una certa independència dins de l'imperi Austrohongarès. Va estudiar a la universitat de Budapest, essent deixeble de Gyula Kőnig, tot i que les seves diferències van fer que aquest no el recolzés en la seva carrera acadèmica posterior.
En graduar-se va ser professor de matemàtiques al institut de secundària de Podolínec (avui Eslovàquia), on va conéixer i es va casar amb la seva dona. El 1899 va ser destinat al institut d'Ungvár (avui Újhorod, Ucraïna) en el qual va romandre més de deu anys, amb algunes interrupcions per anar a estudiar a la universitat de París, en la qual va obtenir el doctorat el 1909. El 1910 es va traslladar a Budapest on, finalment el 1913, va aconseguir una plaça docent a la universitat de Budapest.
L'esclat de la Primera Guerra Mundial va significar la seva mobilització, però tot i estar al front, va trobar temps per continuar escrivint articles que enviava pel correu militar. Malauradament, va contraure una malaltia al front, que no va poder superar malgrat el seu trasllat a Viena i a Budapest, on va morir el 1916.
Els treballs matemàtics més remarcables de Geőcze van ser en teoria de superfícies, seguint les idees de Lebesgue. El seu treball més conegut, a part de la seva tesi doctoral sobre superfícies corbes, va ser la construcció d'una funció contínua que no és derivable en cap interval.

## Referències

* ↑ Szénássy i Bognár, 1992, p. 321.
* ↑ Horváth, 2006, p. 576.
* ↑ Aubin i Goldstein, 2014, p. 22.
* ↑ Szénássy i Bognár, 1992, p. 280.
* ↑ Horváth, 2006, p. 212.

## Bibliografia

* Aubin, David; Goldstein, Catherine. The War of Guns and Mathematics (en anglès). American Mathematical Society, 2014. ISBN 978-1-4704-1469-6.
* Horváth, János (ed.). A Panorama of Hungarian Mathematics in the Twentieth Century (en anglès). Springer, 2006. ISBN 3-540-28495-3.
* Kántor, Sándorné «A matematikatörténet szerény apostola: Szénássy Barna» (en hongarès). Gerundium, Vol. 5, Num. 1-2, 2014, pàg. 147-162.
* Szénássy, Barna. A Magyarországi Matematika Története (en hongarès). Akadémiai Kiadó, 1970, p. 286-293.
* Szénássy, Barna; Bognár, János. History of Mathematics in Hungary Until the 20th Century (en anglès). Springer, 1992. ISBN 978 3 5405 5497 4.

## Enllaços externs

* O'Connor, John J.; Robertson, Edmund F. «Zoárd Geőcze» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* «Geőcze Zoárd (Geöcze)». História - Tudósnaptár. [Consulta: 24 setembre 2019]. (hongarès)
# HCMOS

HCMOS ("CMOS d'alta velocitat") és el conjunt d'especificacions per a les característiques i característiques elèctriques, formant la família 74HC00, una part de la sèrie 7400 de circuits integrats.
La família 74HC00 va seguir, i va millorar, la sèrie 74C00 (que va proporcionar una família lògica CMOS alternativa a la sèrie 4000 però va conservar l'esquema de números de peça i els pinouts de la sèrie 7400 estàndard (especialment la sèrie 74LS00).
Algunes especificacions inclouen:
* Tensió d'alimentació de CC
* Interval de tensió d'entrada de CC
* Interval de voltatge de sortida de CC
* temps de pujada i baixada d'entrada
* temps de pujada i baixada de la producció
HCMOS també significa CMOS d'alta densitat. El terme es va utilitzar per descriure microprocessadors, i altres circuits integrats complexos, que utilitzen processos de fabricació més petits, produint més transistors per àrea. El Freescale 68HC11 és un exemple de microcontrolador HCMOS popular.

## Variacions

* HCT significa CMOS d'alta velocitat amb voltatges lògics transistor-transistor. Aquests dispositius són similars als tipus HCMOS, excepte que funcionaran a tensions d'alimentació TTL estàndard i nivells d'entrada lògica. Això permet substitucions directes de CMOS compatibles pin a pin per reduir el consum d'energia sense pèrdua de velocitat.
* HCU significa CMOS d'alta velocitat sense buffer. Aquest tipus de CMOS no conté buffer i és ideal per a cristalls i altres oscil·ladors ceràmics que necessiten linealitat.
* VHCMOS, o AHC, significa CMOS d'alta velocitat o CMOS avançat d'alta velocitat. El temps de retard de propagació típic és entre 3 ns i 4 ns. La velocitat és similar a la del transistor Schottky bipolar TTL.
* AHCT significa CMOS avançat d'alta velocitat amb entrades TTL. El temps de retard de propagació típic és entre 5 ns i 6 ns.

## Referències

* ↑ «HCMOS Design Considerations» (en anglès). [Consulta: 26 octubre 2023].
* ↑ «CMOS vs HCMOS vs LVCMOS-Difference between CMOS HCMOS LVCMOS». anglès. [Consulta: 26 octubre 2023].
* ↑ «High-Speed CMOS (HCMOS) Logic Counters» (en anglès). [Consulta: 26 octubre 2023].
* ↑ «HCMOS family characteristics» (en anglès). [Consulta: 26 octubre 2023].
# Gimnàstica natural austríaca

La Gimnàstica natural austríaca va ser creada pels pedagogs austríacs Karl Gaulhofer (1885-1941) i Margarette Streicher (1891-1983), naix com a reacció als exercicis físics que es realitzaven en l'escola: estereotipats i excessivament dirigits (de caràcter militar), ja que impedien el desenvolupament natural de l'individu.
L'objectiu era l'educació integral del xiquet a través d'exercicis més naturals, relacionats amb el joc i la naturalesa. Pretenien acostar les pràctiques a la naturalesa i assolir una integració grupal i una formació del caràcter a través de l'activitat física, no només servia per a millorar les habilitats motrius, sinó per a la formació de la persona tenint en compte les seues possibilitats i potencialitats a través de processos naturals de consecució d'objectius.

## Vegeu també

* Activitat física en el medi natural

## Referències

* ↑ Las escuelas gimnásticas y su relación con la actividad física y educación física actuales
# Çò des de Simonet (Vielha)

Çò des de Simonet és una obra de Vielha (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Habitatge tipus des que organitzen paral·lelament a un carrer, en aquest cas el carrer Major, amb la casa i el "uart" en la banda del riu Nere, i les "bordes" amb la "pocingla" formant una "L" davant del corral, en l'altra banda. La casa en realitat integra dos edificis adossats de secció rectangular, segons palesen el canvi de paraments i l'estructura graonada de "penaus" en la teulada. La façana paral·lela a la "capièra" i orientada a ponent, presenta obertures de fusta i de fàbrica distribuïdes en les dues plantes (3-2;3,2) tot i que el conjunt no observa ben bé la uniformitat. La coberta d'encavallades de fusta suporta un llosat de pissarra, de dos vessants, amb "penaus".De la porta, en la part superior, es diu que va ser bastit amb pedra de la cantera de Sant Beat. El portal també fou resolt amb peces de marbre, i en la llinda de la porta hi ha un títol emmarcat amb dos triangles en relleu, i en l'interior una inscripció de lectura dubtosa : 1605 P[au] SALERISA.A l'esquerra del mateix s'observa una antiga finestra paredada. Damunt de la porta apareix un finestral renaixentista, partit en quarters i ornat amb bases i motllures, unes tallades a bisell i d'altres resseguint l'extradós fins a acabar en colze en la línia d'impostes.

## Història

En els Compdes de Vielha de l'any 1565 hi ha noticia de Joan Fedusa, el qual juntament amb un sònsol de la vila dugué a terme la compra de mules en la fira de Salàs, i a requeriment de diversos particulars, segons infereix M.Calzado S.Temprado recull la tradició que la relaciona amb Es Farrèr de Simonet, de Canejan

## Referències

* 1 2 «Çò des de Simonet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 setembre 2021].
# Cucal cellablanc

El cucal cellablanc (Centropus superciliosus) és una espècie d'ocell de la família dels cucúlids (Cuculidae) que habita els matolls des del sud d'Aràbia i Socotra cap al sud, a través d'Àfrica oriental fins a Tanzània i Zàmbia, i des d'aquí cap a l'oest fins a Angola.
# Eleccions europees a Espanya

Les eleccions europees a Espanya són les eleccions fetes a Espanya per a elegir als membres del Parlament Europeu que li corresponen a Espanya de manera proporcional. Els membres parlamentaris (anomenats diputats) són elegits per sufragi universal directe.
El sistema electoral d'Espanya per a aquestes eleccions està regulat pels articles 214 a 217 de la Llei Orgànica 5/1985, de 19 de juny, del Règim Electoral General.
El nombre de membres són readjustats seguint un sistema proporcional. Així, per a les eleccions a partir del 1994 es va establir que a Espanya li pertanyien 64 membres parlamentaris.
La circumscripció és tot el territori estatal (art. 214 LOREG).
Els grups polítics (partits polítics, coalicions, federacions i agrupacions d'electors) poden presentar candidatures en forma de llistes tancades i bloquejades. Açò vol dir que l'únic vot que disposa l'elector té forma de llista i no pot modificar-la.
La fórmula electoral és la llei D'Hondt.
Si un diputat mor, és incapacitat o renúncia a ser-ho, l'escany s'atribueix al candidat o suplent de la mateixa llista segons l'ordre.
Les primeres eleccions al Parlament Europeu celebrades a Espanya foren les de 10 de juny de 1987.

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 52. ISBN 84-930048-0-4.
* ↑ Pérez de Lama, 1998, p. 123.

## Vegeu també

* Diputat europeu
* Parlament Europeu
* Eleccions al Parlament Europeu
# HP Mini 1000

El HP Mini 1000 és un netbook venut sota la marca HP i dirigit a l'usuari domèstic. En altres mercats, aquest es ven sota la marca de Compaq Mini 700, encara que presenta algunes diferències respecte al model original.

## Especificacions

10.2" 1024x576 pixel LED-backlit TFT LCD
Connectivitat: LAN 10/100 Mbit Ethernet, WIFI 802.11b/g, Bluetooth 2.0+EDR, 2 ports USB 2.0, lector de targetes de memòria 3-in-1 (SD, SDHC, MMC) i Dock connector
Disc dur: 60/80GB 1.8" HDD
Sistema operatiu: Windows XP / Ubuntu Linux
Teclat i ratolí: Teclat (92% d'un mida normal) Touchpad Microfon Webcam: Webcam integrada
Memoria: 1 GB / 2 GB màxim
Bateria: 3 hores amb una bateria de 3 cél·lules
Processador: Intel Atom N270 1.6GHz
Chipset: Mobile Intel 945GM Express amb gràfica integrada Intel GMA 950
Mides: 26.1 × 18.5 × 3.0 cm
Pes: 1.13 kg (inclou bateria)

## Referències

* ↑ http://blogs.zdnet.com/computers/?p=254 Arxivat 2008-11-01 a Wayback Machine.

## Enllaços externs

* Pàgina web oficial (anglès)
* MyHPMini.com: Forum per a usuàris del HP Mini (anglès)
* HP Mini 1000 a Cnet.com (anglès)
# Pavlos Tasios

Pavlos Tasios (en grec Παύλος Τάσιος, 1 d'abril de 1942 - 2 d'octubre de 2011) va ser un director de cinema grec.
Va néixer a Polígiros. Va dirigir, entre d'altres, les pel·lícules Ta vaporakia, Stigma, Parangelia!, To vary... peponi, Oi prostates, i Nai men, alla...
Estava casat amb Katerina Gogou, amb qui va tenir una filla. Va morir a Atenes als 69 anys, el 2 d'octubre de 2011, per causes desconegudes.

## Referències

* ↑ Pavlos Tassios a onassis.org
* ↑ "Έφυγε" ο σκηνοθέτης Παύλος Τάσσιος, news247.gr 2 d'octubre de 2011
* ↑ «Obituary for Pavlos Tassios at www.theinsider.gr». Arxivat de l'original el 2012-03-31. [Consulta: 21 novembre 2022].
# Óblast

Una óblast (en rus: о́бласть, plural: о́бласти; ucraïnès: о́бласть, plural: о́бласті; en búlgar о́бласт, plural: о́бласти) és el nom que es dona a algunes entitats subestatals de Bulgària, la Federació Russa, Ucraïna i la desapareguda Unió Soviètica. La paraula és femenina, coincidint amb la paraula catalana «província». El predecessor històric de l'óblast o vóblasts és la gubèrnia de l'Imperi Rus.
A Ucraïna, les óblasts (singular: о́бласть, transcrit: óblast, plural: о́бласті, transcrit: óblasti) són la divisió immediatament inferior a l'estat, i són posteriorment dividits en districtes anomenats raiony (ucraïnès, singular: райо́н, plural: райо́ни; transcrits: raion, raiony). El terme és sovint traduït com a «província» o «regió». A Ucraïna hi ha 24 óblasts, una «república autònoma» (Crimea) i dues ciutats amb estatus especial: Kíiv i Sebastòpol.
A Belarús les províncies es designen amb un terme similar, vóblasts (singular: во́бласьць, vóblasts; plural: во́бласьці, vóblastsi) i també són la divisió immediatament inferior a l'estat, seguits igualment del raion. Belarús té 6 vóblastsi més Minsk, la ciutat capital, amb estatus especial.
A Rússia, hi ha sis diferents tipus de divisions administratius immediatament inferior a l'estat, totes anomenades amb el terme genèric de «subjectes federals» (Субъекты, subiekty). A la Rússia europea, abans dels Urals, funcionen principalment les óblasts, que són posteriorment dividits, o en districtes anomenats raiony (rus: Районы), o en ókrugs municipals (Городские округа). També, però, hi ha els krai, a la Rússia europea propera als Caucas, la mar d'Azov i la mar Negra, com ara el Krasnodar Krai. A Rússia en general, hi ha un total de 46 óblasts, repartides entre Àsia i Europa, una óblast autònoma, 21 «repúbliques federals», 9 «krais», 4 «ókrugs» autònoms i 3 ciutats federals.
A Bulgària, les óblasts (Области) també són la divisió immediatament inferior a l'estat. Ara (des del 1999) hi ha 28 óblasts, que corresponen si fa no fa a les ókrugs (Окръзи) d'abans del 1987. Entre el 1987 i el 1999, hi havia 9 grans óblasts.

## Referències

* ↑ «oblast’». Gran Enciclopèdia Catalana. [Consulta: 4 febrer 2024].
* ↑ «What Is An Oblast?» (en anglès americà). worldatlas.com, 01-08-2017. [Consulta: 4 febrer 2024].
* ↑ Murphy, Adrianna; Levchuk, Nataliia; Stickley, Andrew; Roberts, Bayard; McKee, Martin «A country divided? Regional variation in mortality in Ukraine» (en anglès). International Journal of Public Health, 58, 6, 01-12-2013, pàg. 837–844. DOI: 10.1007/s00038-013-0457-2. ISSN: 1661-8564.
* ↑ Tiess, Günter. «Belarus». A: Legal Basics of Mineral Policy in Europe (en anglès). Vienna: Springer, 2011, p. 37–41. DOI 10.1007/978-3-211-89003-5_4. ISBN 978-3-211-89003-5.
* ↑ Ermasova, Natalia; Mikesell, John «Fiscal disparity and equalisation in the Russian Federation» (en anglès). Post-Communist Economies, 28, 1, 02-01-2016, pàg. 1–15. DOI: 10.1080/14631377.2015.1084726. ISSN: 1463-1377.

## Vegeu també

* Óblasts de Rússia
* Categoria:Províncies d'Ucraïna
* Categoria:Províncies de Belarús
* Categoria:Províncies de Bulgària
# David McKenzie

David McKenzie (Shepparton, Victòria, 6 d'agost de 1974) és un ciclista australià, ja retirat, que fou professional entre 1997 i 2005. En el seu palmarès destaca el Campionat nacional en ruta de 1998 i una etapa al Giro d'Itàlia de 2000. Aquest mateix any fou escollit el ciclista australià de l'any.

## Palmarès

* 1994
** Vencedor d'una etapa al Bay Cycling Classic
** Vencedor d'una etapa a l'Olympia's Tour
* 1995
** Vencedor d'una etapa al Bay Cycling Classic
** Vencedor de 2 etapes al Herald Sun Tour
* 1996
** 1r al Bay Cycling Classic i vencedor de 2 etapes
** Vencedor de 2 etapes al Herald Sun Tour
** Vencedor de 3 etapes al Tour de Tasmània
* 1997
** Vencedor d'una etapa al Herald Sun Tour
* 1998
** Campió d'Austràlia en ruta
** Vencedor de 2 etapes al Herald Sun Tour
* 1999
** Vencedor d'una etapa al Bay Cycling Classic
** Vencedor d'una etapa al Tour de Langkawi
* 2000
** Vencedor d'una etapa al Giro d'Itàlia
** Vencedor d'una etapa al Circuito Montañés
* 2001
** 1r al Melbourne to Warrnambool Classic
** 1r al Tour de Gippsland
** 1r al Grafton to Inverell Classic
** 1r al Baw Baw Classic
** Vencedor d'una etapa al Tour de Beauce
** Vencedor d'una etapa al Tour Down Under
** Vencedor d'una etapa al Herald Sun Tour
* 2002
** Vencedor d'una etapa al Bay Cycling Classic
** Vencedor de 2 etapes al Herald Sun Tour
* 2003
** Vencedor d'una etapa a la Volta al llac Qinghai
** Vencedor d'una etapa al Herald Sun Tour
* 2004
** 1r al Tour de Gippsland
** Vencedor d'una etapa al Bay Cycling Classic
* 2005
** Vencedor d'una etapa al Bay Cycling Classic
** Vencedor de 2 etapes al Canberra Tour
** Vencedor d'una etapa a la Volta al Japó
** Vencedor d'una etapa al Tour de Gippsland
** Vencedor d'una etapa al Tour of the Murray River
* 2006
** 1r al Tour de Perth i vencedor de 2 etapes

### Resultats al Giro d'Itàlia

* 2000. 113è de la classificació general. Vencedor d'una etapa

## Referències

* ↑ «MAC KENZIE David (David Cameron)». [Consulta: 22 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - David MCKENZIE» (en italià). [Consulta: 22 desembre 2022].
* ↑ «Male Cyclist of the Year Awards». Arxivat de l'original el 2012-07-19. [Consulta: 23 juliol 2012].

## Enllaços externs

* Fitxa a sitiodeciclismo.net
* Fitxa a procyclingstats.com
# Danílovo (Vladímir)

* Per a altres significats, vegeu «Danílovo».
Danílovo (en rus: Данилово) és un poble de l'óblast de Vladímir, a Rússia, segons el cens del 2010 tenia 55 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# E502

La ruta europea E502 és una carretera que forma part de la Xarxa de carreteres europees. Comença a Le Mans (França) i finalitza a Tours (França). Té una longitud de 82 km. Té una orientació de nord a sud.
# HP Open 2009

El Torneig d'Osaka 2009, també conegut com a HP Open 2009, és un esdeveniment de tennis femení sobre pista dura que pertany als International tournaments de la WTA. La primera edició del torneig es va celebrar entre el 12 i el 18 d'octubre de 2009 al Utsubo Tennis Center d'Osaka, Japó.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | C. Wozniacki | 6 | 6 | |
| | K. O'Brien | 0 | 1 | | 1 | C. Wozniacki | 6 | 6¹ | 6 |
| Q | K-C. Chang | 5 | 6² | | 6 | A. Wozniak | 2 | 7 | 2 |
| 6 | A. Wozniak | 7 | 7 | | | | | | | 1 | C. Wozniacki | 0 | 6 | 4 |
| 3 | S. Stosur | 6 | 6 | | | | | | | 3 | S. Stosur | 6 | 4 | 6 |
| | A. Morigami | 1 | 2 | | 3 | S. Stosur | 6 | 6 | | | | | | |
| | J. Craybas | 2 | 6 | 6 | | J. Craybas | 1 | 3 | | | | | | |
| | M. Johansson | 6 | 2 | 0 | | | | | | | | | | | 3 | S. Stosur | 7 | 6 |
| 7 | M. Czink | 6 | 6 | | | | | | | | | | | | 4 | F. Schiavone | 5 | 1 |
| | V. King | 4 | 2 | | 7 | M. Czink | | | | | | | | |
| | Y-j. Chan | 3 | 6 | 3 | 4 | F. Schiavone | w/o | | | | | | | |
| 4 | F. Schiavone | 6 | 0 | 6 | | | | | | 4 | F. Schiavone | 6 | 6 | |
| | S. Mirza | 6 | 6 | | | | | | | | S. Mirza | 2 | 1 | |
| | V. Kutuzova | 4 | 3 | | | S. Mirza | 6 | 2 | | | | | | |
| WC | K. Nara | 1 | 1 | | 2 | M. Bartoli | 4 | 0 | r |
| 2 | M. Bartoli | 6 | 6 | | | | | | |

## Quadre dobles femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Chia-jung Chuang Lisa Raymond | 5 | 6 | [10] |
| | Kai-Chen Chang Riza Zalameda | 7 | 0 | [6] | 1 | Chia-jung Chuang Lisa Raymond | 6 | 6 |
| 4 | Jill Craybas Tamarine Tanasugarn | 4 | 7 | [10] | 4 | Jill Craybas Tamarine Tanasugarn | 1 | 1 |
| | Melinda Czink Natalie Grandin | 6 | 5 | [8] | | | | | 1 | Chia-jung Chuang Lisa Raymond | 6 | 6 |
| | Chanelle Scheepers Abigail Spears | 6 | 6⁵ | [10] | | | | | | Chanelle Scheepers Abigail Spears | 2 | 4 |
| 3 | İpek Şenoğlu Iaroslava Xvédova | 3 | 7 | 4 | | Chanelle Scheepers Abigail Spears | 7 | 6 |
| | Julie Coin Mathilde Johansson | 6 | 6 | | | Julie Coin Mathilde Johansson | 6⁵ | 3 |
| 2 | Vania King Sania Mirza | 4 | 2 | | | | | |
Osaka / Tòquio / Hiroshima :
2009
2010
2011
2012
2013
2014
2015
2016
2017
2018
2019
2023
2024 :
Sony Ericsson WTA Tour 2009
< 2008
2010 > :
WTA Tour Championships, Doha  · WTA Tournament of Champions, Bali :